als_Latn dik_Latn sag_Latn
Islami për dekada po rrit praninë e saj në Evropë. Shumë prej tyre kanë dy, tre ose më shumë breza që jetojnë në Kontinentin e Vjetër. Sot Islami është feja e dytë më e madhe në Evropë, dhe është feja që përhapet më shpejtë.
Numri i myslimanëve në Evropë u rrit nga 29.6 milion në 1990 në më shumë se 46 milionë. Kështu, popullsia myslimane e Evropës është rritur me gati 50 për qind në vetëm 20 vjet, transmeton TetovaSot.
Sipas vlerësimeve, në 2030, myslimanët do të përbëjnë 8 përqind të popullsisë të Evropës Perëndimore, dhe në 2100 çdo i katërt banor i Bashkimit Evropian do të jetë mysliman.
Francë – Islami midis feve në Francë është numri i dytë me besimtarë. Shumica e myslimanëve në Francë i përkasin gjeneratës së parë, të dytë dhe të tretë të imigrantëve nga ish-kolonitë franceze në vendet ku Islami është feja dominuese.
Komuniteti mysliman francez është një nga më të mëdhatë në Evropë. Shumica e myslimanëve që jetojnë kanë origjinë arabe, ka edhe turk dhe francezë të cilët e pranuan islamin. Shumica e myslimanëve jetojnë në qytete të mëdha si Parisi dhe Marseille. Në Francë ka më shumë se 2100 xhami, dhe numri i muslimanëve është diku mbi 6 milionë.
Gjermani – Në këtë vend jetojnë në mes të 3,8 dhe 4.3 milion myslimanët që është rreth 5 për qind të popullsisë së përgjithshme. Rreth 65 për qind e tyre janë sunitë, dhe në Gjermani ka edhe vehabii, që mendohet se ata janë rreth 6000, dhe sipas shkrimeve të mediave gjermane, shumica e tyre janë të mbikëqyrur nga shërbimet sekrete gjermane dhe policia, transmeton TetovaSot.
Britani e Madhe – Islami në këtë vend është feja e dytë në numrin e besimtarëve. Pas regjistrimit të popullsisë në 2011, në Britani jetojnë 2.7 milion myslimanë e cila është rreth 5 për qind e popullsisë atje. Shumica e myslimanëve jetojnë në Angli dhe në Uells (rreth 1.6 milion). 42.000 myslimanë jetojnë në Skoci, dhe rreth 2.000 në Irlandën e Veriut. Ka raporte se në 2011 numri i britanikëve të cilët u konvertuan në Islam në janar shkon në 100 000, nga të cilët 66 për qind ishin gra.
Italia dhe Spanja – Në mesin e pesë vendeve me më shumë myslimanë në Evropën Perëndimore janë Italia (1.5 milion) dhe Spanja (1 milion).
Holandë– Deri në vitin 2004 numri i myslimanë ka arritur në 994 000. Sot Islami në këtë vend është feja e dytë në numrin e besimtarëve. Nëse nuk merret parasysh krishterimi, myslimanët kanë besimtarët se të gjitha fetë e tjera së bashku. Në 128 qytete holandeze ka 380 xhami. Në Amsterdam ka 29 dhe në Roterdam 26 dhe në Hagë 21.
Austria dhe Suedia – Numri i myslimanëve në Austri që nga 2009 është rreth 500 000. Në Suedi, numrat janë të ngjashme. Ata përbëjnë rreth 4 përqind të popullsisë në Austri dhe rreth 5 për qind në Suedi.
Norvegji – Në këtë vend jetojnë rreth 150.000 myslimanë. Gjysma e tyre janë në Oslo. Vitet e fundit numri i myslimanëve në këtë vend skandinav është rritur me 10 për qind./TetovaSot/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn